**הסכם עבודה חודשי**

**עוזרי הוראה ומזכירות ביה"ס**

שנערך ונחתם ביום\_\_\_\_\_\_\_\_\_\_\_ לחודש\_\_\_\_\_\_\_\_\_\_\_\_ שנת\_\_\_\_\_\_\_\_\_\_\_\_\_\_

**בין**

**ארגון בית אקשטיין - חברת\_\_\_\_\_\_\_\_\_\_\_\_\_\_\_\_\_\_\_\_\_\_\_**(להלן: "**החברה**")

**במסגרת \_\_\_\_\_\_\_\_\_\_\_\_\_\_\_\_\_\_\_\_\_\_\_**

**מצד אחד;**

**לבין**

שם משפחה\_\_\_\_\_\_\_\_\_\_\_\_\_\_ שם פרטי\_\_\_\_\_\_\_\_\_ ת.ז\_\_\_\_\_\_\_\_\_\_\_\_\_

שכתובתו\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**העובד**")

**מצד שני;**

**הואיל** והחברה עוסקת במתן שירותים לאנשים עם מוגבלויות בתחום החינוך, הדיור, השמה ותעסוקה;

**והואיל** והחברה מעוניינת להעסיק את העובד בתפקיד כמפורט להלן בהסכם זה, על פי תנאים המפורטים להלן, והעובד מעוניין לעבוד בחברה בהתאם לתנאי הסכם זה;

**והואיל** והעובד התקבל לעבודה בחברה על מנת למלא **תפקיד של \_\_\_\_\_\_\_\_\_\_\_\_\_;**

**והואיל** והעובד מצהיר, כי יש לו את הידע, היכולת והניסיון הדרושים בכדי לשמש בתפקיד, כאמור לעיל, עבור החברה.

**והואיל** וברצון הצדדים להסדיר את זכויותיהם וחובותיהם ההדדיים;

**לפיכך הוצהר, הותנה והוסכם בין הצדדים כדלקמן:**

1. המבוא להסכם זה, לרבות נספחיו, מהווים חלק בלתי נפרד מהסכם זה;
2. כותרות הסעיפים הנן לצרכי נוחיות בלבד ולא ישמשו לפרשנות ההסכם;
3. **תחילת ההעסקה**
   1. החברה תעסיק את העובד, והעובד ימלא את התפקיד החל מיום \_\_\_\_\_/\_\_\_\_\_ֹֹ/\_\_\_\_\_\_.
   2. שם הממונה הישיר על העובד או תואר התפקיד של הממונה הישיר:\_\_\_\_\_\_\_\_.
4. **התחייבויות והצהרות כלליות של העובד**:

התחייבות העובד על פי הסכם זה הינם, בין היתר ומבלי לגרוע מכל התחייבויותיו על פי דין, כדלקמן:

* 1. העובד מתחייב למלא את תפקידו במסירות, בנאמנות ובמיומנות ולעשות ככל יכולתו לקידום מטרות החברה והלקוחות שלה, תוך הקפדה על קיום כללי הבטיחות בעבודה ותוך תשומת לב וזהירות ראויה.
  2. העובד מתחייב לכבד את פרטיות הלקוחות בחברה, כבודם, וזכויותיהם כבני אדם. כן מתחייב העובד לפעול כמיטב יכולתו ומיומנותו על מנת לדאוג לשלומם, רווחתם, ובריאותם הגופנית והנפשית של הלקוחות בחברה, ולדאוג לסיפוק צרכיהם החיוניים כמתחייב מתפקידו. מוסכם על הצדדים כי התחייבות זו מהווה תנאי יסודי בהסכם זה.
  3. במסגרת תפקידו, העובד ימלא אחר הוראות והנחיות הממונים עליו בחברה.
  4. ככל שהעובד מועסק על ידי החברה במשרה מלאה, העובד מתחייב שלא לעסוק בכל עיסוק אחר, בין בתמורה ובין שלא בתמורה, בתקופת עבודתו במסגרת, זולת אם קיבל לכך את אישור מנהל המסגרת בכתב ומראש;
  5. מבלי לגרוע מזכותה של החברה על פי כל דין, העובד מצהיר כי ידוע לו שהחברה זכאית לשיפוי ממנו בגין כל נזק שייגרם לחברה ו/או לצד ג' כלשהו כתוצאה ממעשה שייגרם על ידי העובד במזיד ו/או כתוצאה מעבירה פלילית שביצע העובד.

1. **סודיות**:
   1. העובד מתחייב לשמור בסודיות מלאה ומוחלטת כל מידע שהגיע ו/או יגיע לידיו עקב עבודתו בחברה, ו/או בתקופת עבודתו בחברה, בין בכתב ובין בע"פ. העובד מתחייב שלא למסור כל מידע כאמור לאדם אחר או לצד ג' כלשהו, ולא לעשות בו כל שימוש עצמי, אלא בהרשאת החברה בכתב ומראש. למען הסר ספק יובהר, כי התחייבות זו אינה מוגבלת בזמן, ותחול גם לאחר סיום העסקתו של העובד מכל סיבה שהיא.
   2. מובהר במפורש כי ההתחייבות לסודיות הנ"ל כוללת גם מידע בנוגע ללקוחות והעובד ישמור בסודיות ולא יגלה למאן דהוא מידע רפואי או אחר בנוגע ללקוחות, זולת לצורך טיפול בלקוחות ולגורמים המקצועיים המוסמכים בלבד, כפי שיורה לה הגורם האחראי על כך בחברה.
2. **שעות עבודה**:
   1. שעות העבודה של העובד הן כמפורט להלן:
      * ביום א', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * ביום ב', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * ביום ג', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * ביום ד', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * ביום ה', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * ביום ו', מהשעה \_\_\_\_\_\_עד השעה\_\_\_\_\_\_. סה"כ\_\_\_\_\_ שעות ביום.
      * סה"כ שעות שבועיות: \_\_\_\_\_\_\_.
   2. ידוע לעובד, כי שעת עבודה הינה בת 60 דקות.
   3. מסגרת השעות הקבועה בסעיף 6.א. עשויה להשתנות בהתאם לצרכי המסגרת.
3. **החתמת כרטיס נוכחות**:

העובד מתחייב להחתים את כרטיס הנוכחות עם הגיעו לעבודה וביציאה מהעבודה.

1. **שכר עבודה**:
   1. שכר העבודה יהיה שכר בסך \_\_\_\_\_\_\_\_ ₪ לחודש עבודה.
   2. בנוסף יקבל העובד תוספת שעות נוספות גלובליות בסך \_\_\_\_\_\_\_\_\_ ₪ לחודש עבודה.
   3. הסכומים המפורטים לעיל ולהלן, ביחס למשכורתו של העובד, הינם שכר ברוטו, והם יעודכנו בהתאם לשינויים שיחולו בתוספת היוקר שתשולם, ככל שתשולם, לכל השכירים במשק.
   4. שכרו של העובד ישולם בכל חודש,לא יאוחר מה – 9 (תשעה) בחודש, בגין עבודתו בחודש שחלף.
   5. עובד שלימד במשך שנת הלימודים, זכאי לתשלום משכורת בחופשת הקיץ בהתאם למשכורתו הממוצעת בשנת הלימודים. עובד שלימד רק חלק מהשנה (אך לא פחות מחודשיים) זכאי לתשלום בעד חופשת הקיץ באופן יחסי לחודשי עבודתו בחברה.
   6. למען הסר ספק, נקבע בזאת מפורשות, כי העובד אינו זכאי לכל תשלום שכר שלא הוסכם עליו במפורש בהסכם זה.
   7. שכר העבודה המפורט לעיל, לרבות התנאים הנלווים לו והמפורטים להלן בהסכם זה, מהווים את התמורה בגין כל שעות העבודה של העובד, המתחייבות מעצם אופי התפקיד והעבודה, לרבות שעות לימוד, שעות הכנה בבית, פגישות עם הורים, אסיפות, מסיבות או אירועים אחרים, המצריכים את נוכחות העובד.
2. **תוספות:**
   1. העובד יהיה זכאי לתוספת\_\_\_\_\_\_\_\_\_\_\_\_\_\_\_\_\_ בסך \_\_\_\_\_\_\_\_\_ ₪ לחודש/ לשעה.
   2. למען הסר ספק יובהר, כי התוספת המוגדרת לעיל, אינה מהווה רכיב לזכויותיו הסוציאליות של העובד, לרבות לפיצויי פיטורים, להפרשות לביטוח פנסיוני, לדמי חופשה, לדמי מחלה, לשעות נוספות, לדמי חג, וכיו"ב.
3. **דמי נסיעה**:
   1. העובד יהיה זכאי לתשלום בגין נסיעותיו, אם וככל שיהיו, לעבודה וממנה, עפ"י תעריף הנסיעה בתחבורה ציבורית בסך \_\_\_\_\_\_ ₪ ליום, או בסך \_\_\_\_\_\_ ₪ לחודש, הכל עד למקסימום הקבוע בחוק.
   2. החברה תהיה רשאית להעמיד לרשות העובד הסעות מאורגנות במקום תשלום דמי נסיעות, לפי שיקול דעתה.
4. **ביטוח מנהלים/פנסיה/גמל**:
   1. החברה תבטח את העובד בפוליסת ביטוח מנהלים או קרן פנסיה (שניהם ייקראו להלן: "**הביטוח הפנסיוני**"), על פי בחירת העובד, לאחר 3 חודשי עבודה בחברה.
   2. ככל שהעובד התקבל לחברה כשהוא מבוטח בביטוח פנסיוני כלשהו, תבטח החברה את העובד בביטוח פנסיוני לאחר 3 חודשי עבודה בחברה רטרואקטיבית ליום תחילת עבודתו בחברה.
   3. החברה תפריש לביטוח פנסיוני 5% משכר העובד מדי חודש בחודשו. במקביל תנכה החברה משכר העובד סכום בשיעור 5% משכרו לביטוח פנסיוני בגין חלק העובד.
   4. כמו כן, תפריש החברה, עבור העובד סך בשיעור 5% ממשכורתו החודשית, עבור פיצויי פיטורים.
   5. תשלומי החברה לפי הסכם זה לפיצויי פיטורים יבואו במקום תשלום פיצויי פיטורים, על פי סעיף 14 לחוק פיצויי פיטורים התשכ"ג-1963 (להלן: "**חוק פיצויי פיטורים**") ובהתאם להוראות צו ההרחבה לביטוח פנסיוני מקיף במשק, בגין השכר, הרכיבים, התקופות והשיעורים שבגינם נעשתה ההפרשה בלבד.
5. **חופשה שנתית**:
   1. העובד יהיה זכאי לחופשות על פי טבלאות החופשה שמפורסמות על ידי בית הספר, בכפוף לאמור בסעיף 8 ד' לעיל, ובהתאם לצרכי המסגרת.
6. **דמי מחלה**:
   1. העובד יהיה זכאי לדמי מחלה בהתאם לחוק דמי מחלה, התשל"ו- 1976, זאת בכפוף להמצאת אישור רפואי בכתב כנדרש בחוק דמי מחלה ובתקנות על פיו.
   2. תקופת הזכאות לדמי מחלה, כמפורט בחוק דמי מחלה, לא תעלה על יום וחצי לכל חודש עבודה ולא יותר מ-90 ימים, על פי אחוזי משרה בפועל.
   3. אם וככל שתדרוש זאת החברה, יעמוד העובד לבדיקת רופא מטעם החברה בשובו מחופשת מחלה כאמור, בהתאם להוראות תקנות דמי מחלה (נהלים לתשלום דמי מחלה), התשל"ז-1976.
7. **דמי הבראה**:
   1. החל ממלאת שנת עבודה מלאה לעבודת העובד בחברה, יהא העובד זכאי לתשלום בגין הבראה, בהתאם לטבלת ימי ההבראה הקבועה בצו ההרחבה בדבר תשלום דמי הבראה, ועל פי אחוז המשרה בפועל.
   2. תשלום דמי ההבראה יבוצע אחת לשנה, במועד שייקבע ע"י החברה, ויהא בהתאם לתעריף שנקבע בצו ההרחבה בדבר תשלום דמי הבראה, כפי שיתעדכן מעת לעת.
8. **טלפון נייד**:
   1. החברה תעמיד לרשות העובד מכשיר טלפון נייד, מסוג כפי שייקבע על ידה, לשימוש העובד לצרכי העבודה. כל ההוצאות הכרוכות בשימוש בטלפון הנייד ישולמו על ידי החברה עד לתקרה של \_\_\_\_\_\_\_\_\_ ₪ לחודש (להלן: "**גובה השתתפות החברה**"). כל סכום מעל לסכום הנ"ל, ישולם ע"י העובד בהוראת קבע מחשבונו האישי. המכשיר יהיה בבעלות החברה ולעובד לא תהיה כל זכות עיכבון בו.
   2. החברה תהיה רשאית לשנות בכל עת את גובה השתתפות החברה, על פי שיקול דעתה הבלעדי, מבלי שהדבר ייחשב להרעה מוחשית בתנאי העבודה של העובד בהתאם לסעיף 11 (א) לחוק פיצויי פיטורים, התשכ"ג-1963.
   3. העובד יישא בעלות חבות המס הנובעת מזקיפת שווי ההטבה בגין העמדת מכשיר הטלפון הנייד לשימושו.
9. **סיום ההסכם ומתן הודעה מוקדמת**:
   1. כל צד להסכם זה רשאי להביא הסכם זה לידי סיום, מכל סיבה שהיא ובכל עת, ובלבד שיתן לצד שכנגד הודעה מוקדמת, כאמור בחוק הודעה מוקדמת לפיטורים ולהתפטרות, התשס"א – 2001 (להלן: "**חוק הודעה מוקדמת**").
   2. החברה רשאית להודיע לעובד, בהודעה מוקדמת לפיטורים, או להודיע לעובד שנתן הודעה מוקדמת להתפטרות, כי היא מוותרת על נוכחות העובד ועל עבודתו בפועל בתקופת ההודעה האמורה, כולה או מקצתה, ובלבד שתשלם לעובד פיצוי כאמור בחוק הודעה מוקדמת.
   3. החברה זכאית לנכות ממשכורתו האחרונה של העובד את דמי ההודעה המוקדמת, באם העובד לא נתן כלל הודעה מוקדמת לחברה, כמתחייב על פי חוק הודעה מוקדמת; או לנכות משכרו האחרון של העובד את ההפרש בין תקופת ההודעה המוקדמת שהיה על העובד לתת לבין ההודעה המוקדמת שניתנה על ידו בפועל.
   4. למען הסר כל ספק, מוסכם בין הצדדים כי האמור לעיל אינו מונע מהחברה את זכותה לסיים באופן מיידי את העסקת העובד, תוך שלילת פיצויי פיטורים ודמי הודעה מוקדמת, מקום בו רשאית החברה לעשות כן על פי כל דין או הסכם.
   5. מוסכם בזאת כי בכל מקרה של הפסקת עבודה, מכל סיבה שהיא, יהיה על העובד, לבקשת החברה, לבצע חפיפה מסודרת ומלאה של מחליפו בתפקיד, כפי שייקבע על ידי החברה. עם תום יחסי עובד מעביד מכל סיבה שהיא, מתחייב העובד להשיב לחברה כל רכוש שהועמד לרשותו בתקופת עבודתו בחברה וכן כל תיעוד או מסמכים השייכים לחברה ונמצאים בחזקתו. העובד מוותר באופן מוחלט ובלתי חוזר על כל זכות עיכבון ברכוש החברה.
10. **פיצויי פיטורים**:
    1. העובד זכאי לתשלום פיצויי פיטורים, בהתאם להוראות חוק פיצויי פיטורים.
    2. למען הסר ספק יצוין, כי החברה רשאית לשלול מהעובד את פיצויי הפיטורים, מכוח סעיפים 16 או 17 לחוק פיצויי פיטורים.
    3. מבלי לגרוע מן האמור לעיל, במקרה של הפסקת עבודה בגין הפרת משמעת חמורה ו/או מעילה באמון ו/או במקרה של הפרת הוראות חוק ההגנה על חוסים, התשכ"ו – 1966 ו/או כל מעשה השולל על פי דין תשלום פיצויי פיטורים, תהא החברה רשאית לשלול את פיצויי הפיטורים ואת ההודעה המוקדמת מן העובד.
11. **שינוי פרטים אישיים**:

במקרה שיחול שינוי כלשהו בפרטים האישיים של העובד, כפי שהם מופעים בראש הסכם זה, ו/או שנמסרו במסגרת הצהרת העובד, העובד יודיע על כך לחברה, לא יאוחר משבעה ימים ממועד כל שינוי כאמור.

1. **שונות**
   1. הסכם זה ייחשב כהודעה לעובד על תנאי עבודתו, בהתאם לחוק הודעה לעובד (תנאי עבודה), התשס"ב-2002.
   2. הסכם זה הוא אישי ומסדיר וקובע באופן בלעדי וממצה את כל תנאי העסקתו של העובד בחברה. הסכמים קיבוציים, הסדרים קיבוציים ו/או נוהגים החלים, אם חלים, בין החברה לבין עובדיה ו/או הסכמי מסגרת ארציים ו/או כל הסכם אחר ו/או נספחים לא יחולו על הצדדים.
   3. כל תיקון, שינוי, תוספת או השמטה בהסכם זה יעשו בכתב ויחייבו רק אם ייחתמו על-ידי שני הצדדים.
   4. כתובות הצדדים לעניין הסכם זה הן כקבוע במבוא לו. כל הודעה שתישלח בדואר רשום לצד האחר על פי כתובתו, כאמור, תיחשב כאילו התקבלה ע"י הנמען שלושה ימים לאחר מסירתה למשרד הדואר, ואם נמסרה ביד - בעת מסירתה.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

החברה העובד

**נספח להסכם עבודה לעוזרי הוראה**

במסגרת תפקידו של העובד כעוזר הוראה עליו להשתתף בפעילויות הבאות:

1. **אירועים ארגוניים:**

* יום חינוך ארגוני
* יום פתיחת השנה
* אוריינטציה לעובדים חדשים
* הכשרת איכות חיים ותמיכות
* ימי הדרכה ארגוניים
* אירועים נוספים באם יהיו

1. **אירועים בית ספריים:**

* ימי הורים
* אסיפת הורים
* פורום הורים (במידה ומתקיים בביה"ס)
* מסיבות
* פעילויות מיוחדות.

1. **ישיבות צוות/השתלמות** **בימי הלימודים**.
2. **ימי הערכות, היכרות והשתלמויות בחופשות ביה"ס.**
3. **ישיבות רב מקצועיות/טראנס מקצועיות.**
4. **ביקורי בית.**
5. **טיולים/ גדנ"ע**- כולל לינה.

על כל יום הנמשך לפחות עד השעה 1900 ישולם שכר עבור שני ימי עבודה.

1. **תורנויות-** על פי תוכנית התורנות שתבנה בתחילת השנה.

* במהלך חודש יולי יעבוד העובד במסגרת קייטנה/ תגבור ומרכזי למידה/ קייטנה לילדי העובדים או בכל פעילות קיץ עפ"י החלטת החברה.
* במסגרת היותו חבר בצוות ביה"ס, ימלא העובד תפקידים נוספים בביה"ס, עפ"י קביעת מנהל ביה"ס.
* במידה ועוזר/ת הוראה ימלא תפקיד של מורה מחליף, עפ"י בקשת מנהל/ת ביה"ס, יתוגמל בהתאם להיקף השעות שמילא בתפקיד זה, עפ"י שכר מורה סטא'זר.

**שם העובד חתימת העובד חתימת מנהל/ת ביה"ס תאריך**

**\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_** \_\_\_\_\_\_\_\_\_\_\_